CELEX: 52005PC0176
Language: mt
Date: 2005-04-29
Title: Proposta għal deċiżjoni tal-Kunsill fuq pożizzjoni tal-Komunità fil-Kumitat Konġunt ta' l-KE- Il-Gżejjer Faroe fuq l-emendi tad-Deċiżjoni Nru 1/2001 fir-rigward ta’ l-approvazzjoni tal-pjan ta’ kontinġenza tal-Faroiżi għall-mard tal-ħut u l-inklużjoni tal-Ġżejjer Faroe fis-Sistema ta’ Notifikazzjoni tal-Mard ta’ l-Annimali

Avviż Legali Importanti

|

52005PC0176

Proposta għal deċiżjoni tal-Kunsill fuq pożizzjoni tal-Komunità fil-Kumitat Konġunt ta' l-KE- Il-Gżejjer Faroe fuq l-emendi tad-Deċiżjoni Nru 1/2001 fir-rigward ta’ l-approvazzjoni tal-pjan ta’ kontinġenza tal-Faroiżi għall-mard tal-ħut u l-inklużjoni tal-Ġżejjer Faroe fis-Sistema ta’ Notifikazzjoni tal-Mard ta’ l-Annimali  /* KUMM/2005/0176 finali - ACC 2005/0065 */  

	Brussel 29.4.2005KUMM(2005) 176 finali2005/0065 (ACC)Proposta għalDEĊIŻJONI TAL-KUNSILLfuq pożizzjoni tal-Komunità fil-Kumitat Konġunt ta' l-KE- Il-Gżejjer Faroe fuq l-emendi tad-Deċiżjoni Nru 1/2001 fir-rigward ta’ l-approvazzjoni tal-pjan ta’ kontinġenza tal-Faroiżi għall-mard tal-ħut u l-inklużjoni tal-Ġżejjer Faroe fis-Sistema ta’ Notifikazzjoni tal-Mard ta’ l-Annimali.(preżentata mill-Kummissjoni)MEMORANDUM TA’ SPJEGAZZJONI1. Fil-laqgħa tiegħu fi Brussel fl-24 ta’ Awissu 2004, is-sottogrupp veterinarju ddiskuta l-pjan ta’ saħħa għall-annimali ta’ l-akkwakultura fil-Gżejjer Faroe ppreżentat lill-Kummissjoni, u esperti tal-Kummissjoni u grupp ta’ Potsdam ta’ Stati Membri qablu li huwa aċċettabbli.2. Is-sottogrupp veterinarju ddiskuta wkoll dettalji prattiċi ta’ l-inklużjoni tal-Gżejjer Faroe fis-Sistema ta’ Notifikazzjoni tal-Mard ta’ l-Annimali u qabel fuq il-modalitajiet ta’ dan l-involviment.3. Il-laqgħa qablet fuq rakkomandazzjoni biex tiġi emendata d-Deċiżjoni Nru 1/2001 tal-Kumitat Konġunt tal-KE – Il-Gżejjer Faroe biex formalment jikkonferma l-approvazzjoni tal-pjan ta’ kontinġenza għall-mard tal-ħut, li jinkludi l-użu ta’ vaċċin li mhux standard fil-Komunità u l-iskema ta’ tneħħija għall-ISA u biex jiżgura li informazzjoni fuq it-tifqigħat tal-marda tgħaddi għand il-Kummissjoni permezz tas-Sistema ta’ Notifikazzjoni tal-Mard ta’ l-Annimali bl-istess mod kif tgħaddi għand l-Istati Membri.4. L-abbozz tad-deċiżjoni mehmuż tal-Kumitat Konġunt tal-KE- Il-Gżejjer Faroe jistipula dispożizzjonijiet biex tiġi emendata d-Deċiżjoni Nru 1/2001 li timplimenta l-Protokoll fuq materji veterinarji supplimentari għall-Ftehim bejn l-Unjoni Ewropea, minn naħa, u l-Gvern tad-Danimarka u l-Gvern tal-Gżejjer Faroe, min-naħa l-oħra, iffirmaw fi Brussell fis-6 ta’ Diċembru 1996.5. Il-Kunsill huwa għalhekk mitlub biex jadotta l-proposta mehmuża għal deċiżjoni li tikkonċerna l-pożizzjoni tal-Komunità fil-Kumitat Konġunt KE/Danimarka – Il-Gżejjer Faroe fuq l-approvazzjoni tal-pjan ta’ kontinġenza tal-Faroiżi għall-mard tal-ħut u l-inklużjoni tal-Gżejjer Faroe fis-Sistema ta’ Notifikazzjoni tal-Mard ta’ l-Annimali tal-KE.2005/0065 (ACC)Proposta għalDEĊIŻJONI TAL-KUNSILLfuq pożizzjoni tal-Komunità fil-Kumitat Konġunt ta' l-KE- Il-Gżejjer Faroe fuq l-emendi tad-Deċiżjoni Nru 1/2001 fir-rigward ta’ l-approvazzjoni tal-pjan ta’ kontinġenza tal-Faroiżi għall-mard tal-ħut u l-inklużjoni tal-Ġżejjer Faroe fis-Sistema ta’ Notifikazzjoni tal-Mard ta’ l-Annimali.IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 133 flimkien ma’ l-Artikolu 300(2), it-tieni subparagrafu, tiegħu,Wara li kkunsidra l-proposta tal-Kummissjoni,Billi(1) L-Artikolu 2 tal-Protokoll fuq materji veterinarji li jissupplimenta il-Ftehim bejn il-Komunità Ewropea, fuq naħa, u l-Gvern tad-Danimarka u l-Gvern tal-Gżejjer Faroe, min-naħa l-oħra, jipprevedi li l-Kumitat Konġunt stabbilit bl-Artikolu 31 tal-Ftehim ifassal il-kondizzjonijiet biex il-Gżejjer Faroe ikunu jistgħu japplikaw id-dispożizzjonijiet veterinarji tal-Komunità.(2) Il-Kumitat Konġunt adotta d-Deċiżjoni Nru 1/2001 tal-31 ta’ Jannar 2001 li tistipula d-dispożizzjonijiet biex jiġi implimentat il-Protokoll fuq materji veterinarji li jissupplimentaw il-Ftehim bejn il-Komunità Ewropea, minn naħa, u l-Gvern tad-Danimarka u l-Gvern tal-Gżejjer Faeroe, min-naħa l-oħra[1](3) is-sottogrupp veterinarju tal-Kumitat Konġunt jirrakkomanda li d-Deċiżjoni 1/2001 tkun emendata biex jiġi approvat il-pjan ta’ kontinġenza tal-Faroiżi għall-mard tal-ħut u biex il-Gżejjer Faroe jiġu inklużi fis-Sistema ta’ Notifikazzjoni tal-Mard ta’ l-Annimali;IDDEĊIEDA KIF ĠEJ:Artikolu unikuIl-pożizzjoni li trid tiġi adottata mill-Komunità fil-Kumitat Konġunt stabbilita bis-saħħa tal-Ftehim iffirmat fis-6 ta’ Diċembru 1996[2], fuq l-approvazzjoni tal-pjan ta’ kontinġenza tal-Faroiżi għall-mard tal-ħut, li jinkludi l-użu ta’ vaċċin li mhux standard fil-Komunità u l-iskema tat-tneħħija tal-ISA, li tiżgura li l-informazzjoni fuq it-tifqigħat tal-marda tgħaddi lill-Kummissjoni permezz tas-Sistema ta’ Notifikazzjoni fuq il-Mard ta’ l-Annimali bl-istess mod kif tgħaddi għand l-Istati Membri, hija dik definita fl-abbozz tad-deċiżjoni mehmuż tal-Kumitat Konġunt.Magħmul fi Brussell,Għall-KunsillIl-PresidentProposta għalDEĊIŻJONI TAL-KUMITAT KONĠUNT KE- Il-GŻEJJER FAROEId-Deċiżjoni li temenda Nru 1/2001 li tistipula d-dispożizzjonijiet biex jiġi implimentat il-Protokoll fuq materji veterinarji li jissupplimentaw il-Ftehim bejn il-Komunità Ewropea, minn naħa, u l-Gvern tad-Danimarka u l-Gvern tal-Gżejjer Faeroe, min-naħa l-oħraIL-KUMITAT KONĠUNT KE- IL- GŻEJJER FAROE,Wara li kkunsidra il-Ftehim fil-forma ta’ bdil ta’ ittri, bejn il-Komunità Ewropea, minn naħa, u l-Gvern tad-Danimarka u l-Gvern tal-Gżejjer Faroe, min naħa l-oħra,Wara li kkunsidra l-Protokoll fuq materji veterinarji li jissupplimentaw il-Ftehim[3], u b’mod partikolari l-Artikolu 2 tiegħu, l-ewwel sentenza, tiegħu,Billi:Fil-laqgħa ta’ Brussell ta’ l-24 ta’ Awissu 2004, tas-sottogrupp veterinarju tal-Kumitat Konġunt KE-Gżejjer Faroe, il-Gżejjer Faroe ippreżentaw il-pjan ta’ kontinġenza tagħhom għall-mard tal-ħut u l-iskema tat-tneħħija tagħhom għall-ħut infettat mill-ISA u esperti mill-KE qiesu li ż-żewġ dokumenti huma f’konformità tar-regoli tal-Komunità u għalhekk huma aċċettabbli.Is-sottogrupp veterinarju rrakkomanda wkoll l-inklużjoni tal-Gżejjer Faroe fis-Sistema ta’ Notifikazzjoni tal-Mard ta' l-Annimali tal-KE(ADNS).Is-sottogrupp veterinarju għalhekk irrakkomanda li Deċiżjoni Nru 1 /2001 tal-kumitat konġunt KE-Gżejjer Faroe tkun emendata b’dan il-mod,IDDEĊIEDA KIF ĠEJ:Artikolu 1Deċiżjoni Nru 2001/1 tal-Kumitat Konġunt KE - Il-Gżejjer Faroe hija emendata kif ġej:1. Fl-Artikolu 7, jiżdied kif ġej paragrafu ġdid Nru 3:“3. Il-Gżejjer Faroe għandhom jimplimentaw id-Direttiva tal-Kunsill 82/894/KEE[4] u għandhom jieħdu sehem fis-Sistema ta’ Notifikazzjoni tal-Mard ta’ l-Annimali (ADNS). L-arranġamenti prattiċi għall-parteċipazzjoni tal-Gżejjer Faroe għandhom ikunu miftiehma bejn il-Kummissjoni u l-Uffiċjali tal-Gżejjer Faroe.”2. L-Artikolu 11 paragrafu 1, it-tielet sub-paragrafu jinbidel bit-test li ġej:“Il-Gżejjer Faroe ippreżentaw lis-sottogrupp veterinarju pjan ta’ kontinġenza f’konformità ma’ l-Artikolu 15 tad-Direttiva 93/53/KEE. Il-pjan ta’ kontinġenza jinkludi skema ta’ tneħħija skond l-Artikolu 6 tad-Direttiva 93/53/KEE. Il-pjan ta’ kontinġenza u l-iskema ta’ tneħħija ppreżentati f’Settembru 2004 huma approvati mill-proċeduri tat-tilqim stabbiliti f’dak il-pjan. Aġġornamenti tal-pjan li jsiru wara għandhom jiġu mressqa għall-approvazzjoni lill-Kummissjoni wara notifika lill-istati Membri fil-Kumitat Permanenti għall-Katina Alimentari u s-Saħħa ta’ l-Annimali”3. Fl-Artikolu 11, paragrafu 2 huwa mneħħiArtikolu 2Din id-Deċiżjoni għanda tidħol fis-seħħ fl-ewwel ġurnata tax-xahar wara li tkun ġiet adottata.Magħmula fi Brussell,Għall-Kumitat KonġuntIl-President 

[1] ĠU L 46, tas-16.2.2001, p. 24.

[2] ĠU L 53, tat-22.2.1997, p. 2.

[3] ĠU L 305, tat-30.11.1999, p. 25.

[4] ĠU L 378, tal-31.12.1982, p. 58.